На основу Кадровског плана за Универзитетску дечју клинику за 2022. годину бр. 112-01-64/2022-02 од 24.02.2022. године, Сагласности Министарства здравља број 112-01-665/2022-02 од 10.08.2022. године, као и одредаба чланова 7, 8 и 9 Посебног колективног уговора за здравствене установе чији је оснивач Република Србија, aутономна покрајина и јединица локалне самоуправе (Службени гласник РС бр.96/2019), Универзитетска дечја клиника, Београд, Тиршова 10, расписује:

**Ј А В Н И О Г Л А С**

**За пријем у радни однос на неодређено време**

**са пуним радним временом**

**и претходним пробним радом у трајању до 6( шест) месеци**

**I**

**РАСПИСУЈЕ СЕ** **ЈАВНИ ОГЛАС** за пријем у радни однос на неодређено време са пуним радним временом и претходним пробним радом у трајању до 6 (шест) месеци на послове **Доктора медицине специјалисте на болничком одељењу и у специјалистичкој амбуланти за потребе Одељења хематологије - 1 (један) извршилац**.

**II**

**УТВРЂУЈУ СЕ** услови за пријем у радни однос на неодређено време са пуним радним временом и претходним пробним радом у трајању до 6 (шест) месеци на послове **Доктора медицине специјалисте на болничком одељењу и у специјалистичкој амбуланти за потребе Одељења хематологије - 1 (један) извршилац**, код послодавца - Универзитетске дечје клинике, како следи:

 - Високо образовање - лекар специјалиста педијатар

 - положен стручни испит

 - познавање рада на рачунару,

 - познавање најмање једног светског језика,

 - лиценца

 - најмање 10 (десет) година искуства у раду са хематолошким пацијентима

**Описи послова за сва радна места су утврђени Правилником о унутрашњој организацији и систематизацији послова Универзитетске дечје клинике, Београд, Тиршова 10.**

 **III**

Рок за пријаву кандидата траје осам дана од дана објављивања огласа у листу „Послови“ Националне службе за запошљавање.

Пријаве се шаљу у затвореној коверти на адресу: Универзитетска дечја клиника, Тиршова 10, 11000 Београд, са назнаком **„ПРИЈАВА НА КОНКУРС ЗА ПРИЈЕМ ДОКТОРА МЕДИЦИНЕ СПЕЦИЈАЛИСТЕ НА БОЛНИЧКОМ ОДЕЉЕЊУ И У СПЕЦИЈАЛИСТИЧКОЈ АМБУЛАНТИ, ОДЕЉЕЊЕ ХЕМАТОЛОГИЈЕ НА НЕОДРЕЂЕНО ВРЕМЕ - 1(ЈЕДАН) ИЗВРШИЛАЦ“.**

**IV**

Приликом пријаве на конкурс кандидати су дужни да доставе следећа документа:

* кратку биографију
* фотокопију личне карте
* фотокопију дипломе о завршеној школи
* фотокопију дипломе о положеном стручном испиту
* фотокопију уверења о положеном специјалистичком испиту
* фотокопија лиценце
* фотокопију радне књижице или другог доказа о радном искуству кандидата (уговори о раду, волонтерски уговори, потврда послодавца и сл.)

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (претходно искуство о раду, додатно образовање или оспособљеност, дужина трајања школовања и сл.).

Приликом заснивања радног односа, кандидати су дужни да доставе лекарско уверење као доказ о здравственој способности за послове за које се прима.

Оглас објавити на огласној табли Националне службе, Интернет страници Министарства здравља Републике Србије као и на сајту и огласној табли послодавца.

Неблаговремене и непотпуне пријаве неће се узимати у разматрање.